ΑΠΟΦΑΣΕΙΣ
Αριθμ. 209195
Ανάκληση της υπ’  αρ. 1918/1990/27.2.1991
(Δ’ 121) απόφασης του Νομάρχη Αχαΐας, με την
οποία κηρύχθηκε ως αναδασωτέα έκταση εμβαδού 1.680 τ.μ. στη θέση «Ίσωμα» περιοχής Τοπι-
κής Κοινότητας Άνω Λουσών Δημοτικής Ενότητας
Καλαβρύτων του Δήμου Καλαβρύτων Π.Ε. Αχαΐας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος.
2. Τα άρθρα 41 και 44 του ν. 998/1979 «Περί προστασίας των δασών και δασικών εν γένει εκτάσεων της Χώρας»
(Α’ 289).
3. Την υπ’ αρ. 117080/6353/13-11-2014 διαταγή του
Υπουργείου Περιβάλλοντος, Ενέργειας και Κλιματικής
Αλλαγής «Περί διαδικασίας άρσης ή ανάκλησης αποφάσεων αναδάσωσης» (ΑΔΑ: 77ΣΕ0-ΙΒ3), την υπ’ αρ.
116477/6078/11-11-2014 διαταγή του ΥΠΕΚΑ καθώς
και την υπ’ αρ. 124581/2774/26-05-2015 διαταγή του
ΥΠΕΚΑ που αφορούν στο ίδιο θέμα.
4. Την υπ’ αρ. 169536/1516/19-4-2012 εγκύκλιο του
ΥΠΕΚΑ.
5. Την υπ’ αρ. 153373/441/22-02-2017 διαταγή του
Υ.Π.ΕΝ. «Περιοχές κηρυγμένων αναδασωτέων εκτάσεων στους αναρτημένους δασικούς χάρτες» (ΑΔΑ:
61ΤΗ4653Π8-Ω7Θ) καθώς και την υπ’ αρ. 165792/225/
19-01-2018 διαταγή του Υ.Π.ΕΝ. «Γ. Διαδικασία εξέτασης
αντιρρήσεων» (ΑΔΑ: 6ΞΘΘ4653Π8-ΘΘΞ).
6. Την υπό στοιχεία Υ.Π.ΕΝ./ΔΠΔ/95099/5160/
12-10-2021 εγκύκλιο του Υπουργείου Περιβάλλοντος και
Ενέργειας «Περί ανάκλησης αποφάσεων αναδασωτέων,
εκτάσεων μη υπαγομένων στις προστατευτικές διατάξεις
της δασικής νομοθεσίας, λόγω συμπερίληψης τους στους
δασικούς χάρτες ως τμήματα ευρύτερης αναδασωτέας».
7. Τον ν. 3861/2010 «Ενίσχυση της διαφάνειας με
την υποχρεωτική ανάρτηση νόμων και πράξεων των
κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες
διατάξεις» (Α’ 112).
8. Την από 13-8-2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
9. Την υπό στοιχεία Υ.Π.ΕΝ./ΔΔΥ/48478/3594/
16-05-2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών
υπηρεσιών, του αντίστοιχου προσωπικού και λοιπών θεμάτων της παρ. 5 του άρθρου τρίτου της από 13.8.2021
Πράξης Νομοθετικού Περιεχομένου (Α’ 143), η οποία
κυρώθηκε με το άρθρο 2 του ν. 4824/2021 (Α’ 156)»
(Β’ 2415).
10. Τα άρθρα 47 έως 55 του ν. 4915/2022 (Α’ 63).
11. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160).
12. Την υπό στοιχεία Υ.Π.ΕΝ./ΔΔΥ/14733/1400/
10-02-2023 υπουργική απόφαση περί τοποθέτησης Προϊσταμένων στις Διευθύνσεις Δασών και τα Δασαρχεία, της
Επιθεώρησης Εφαρμογής Δασικής Πολιτικής Πελοποννήσου, Δυτικής Ελλάδας ιονίου του Υ.Π.ΕΝ..
13. Την υπό στοιχεία Υ.Π.ΕΝ./ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
14. Την υπό στοιχεία Υ.Π.ΕΝ./ΔΝΕΠ/83988/2740/
26-08-2022 απόφαση «Εξουσιοδότηση υπογραφής “Με
εντολή Υπουργού” του Υπουργού Περιβάλλοντος και
Ενέργειας, “Με εντολή Υφυπουργού” του Υφυπουργού
Περιβάλλοντος και Ενέργειας και “Με εντολή Γενικού
Γραμματέα Δασών” του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους Προϊστάμενους των
Επιθεωρήσεων Εφαρμογής Δασικής Πολιτικής και στους
Προϊστάμενους των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
15. Την υπό στοιχεία Υ.Π.ΕΝ./ΔΠΔ/105293/6510/
13-10-2023 διαταγή του Γενικού Γραμματέα Δασών
του Υ.Π.ΕΝ. «Οδηγίες εφαρμογής των διατάξεων της
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Μαΐου 2024
ΤΕΥΧΟΣ  ΤΕΤΑΡΤΟ
Αρ. Φύλλου 283
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/02.05.2024
παρ. 2 του άρθρου 18 του ν. 3889/2010 σε συνδυασμό
με την παρ. 4 του άρθρου 44 του ν. 998/1979» (ΑΔΑ:
6ΗΑΝ4653Π8-6ΑΣ).
16. Την υπ’ αρ. 1918/1990/27-02-1991 (Δ’ 121) απόφαση
του Νομάρχη Αχαΐας, με την οποία κηρύχθηκε ως αναδασωτέα έκταση εμβαδού 1.680 τ.μ. στη θέση «Ίσωμα» πε-
ριοχής Τοπικής Κοινότητας Άνω Λουσών Δημοτικής Ενότητας Καλαβρύτων του Δήμου Καλαβρύτων Π.Ε. Αχαΐας.
17. Την υπ’ αρ. 163574/02-04-2024 θετική εισήγηση
του Δασαρχείου Καλαβρύτων.
19. Τη διαπίστωση ότι:
- Η προς ανάκληση της απόφασης κήρυξης ως αναδασωτέας έκτασης εμβαδού 1.680 τ.μ. (πραγματικό,
κατόπιν ακριβούς τοπογραφικής αποτύπωσης, εμβαδό 1.704,45 τ.μ.) βρίσκεται στη θέση «Ίσωμα» περιοχής
Τοπικής Κοινότητας Άνω Λουσών Δημοτικής Ενότητας
Καλαβρύτων του Δήμου Καλαβρύτων Π.Ε. Αχαΐας και
κηρύχθηκε ως αναδασωτέα με την υπ’ αρ. 1918/1990/
27-02-1991 (Δ’ 121) απόφαση του Νομάρχη Αχαΐας.
- Η επίδικη έκταση κατόπιν αναμόρφωσης που τελέστηκε με την υπ’ αρ. 25897/17-02-2022 (ΑΔΑ: 9Η6ΞΟΡ1Φ-
8Φ7) απόφαση του Συντονιστή της Αποκεντρωμένης
Διοίκησης Πελοποννήσου, Δυτικής Ελλάδας και Ιονίων
Νήσων διαχωρίστηκε σε δύο τμήματα εκ των οποίων
το τμήμα α εμβαδού 1.095,48 τ.μ. έλαβε τον χαρακτήρα
ΑΝ-ΑΑ και το τμήμα β εμβαδού 608,97 τ.μ. έλαβε τον
χαρακτήρα ΑΝ-ΔΑ.
- Η υπ’ αρ. 3 απόφαση της 61ης/02-10-2023 (ΑΔΑ:
ΨΛΘΩ4653Π8-ΗΟΓ) συνεδρίαση της 4ης Επιτροπής Εξέτασης Αντιρρήσεων (ΕΠ.Ε.Α.) του Δασικού χάρτη Τοπικής
Κοινότητας Άνω Λουσών Δημοτικής Ενότητα Καλαβρύτων του Δήμου Καλαβρύτων Π.Ε. Αχαΐας χαρακτήρισε το
τμήμα εμβαδού 608,97 ως ΑΝ-ΑΑ, αποφασίζει:
Την ανάκληση της υπ’  αρ. 1918/1990/27-02-1991
(Δ’ 121) απόφασης του Νομάρχη Αχαΐας, στο σύνολο της
έκτασης, στη θέση «Ίσωμα» Τοπικής Κοινότητας Άνω Λουσών Δημοτικής Ενότητα Καλαβρύτων του Δήμου Καλα-
βρύτων Π.Ε. Αχαΐας, με σημεία κορυφών 1, 2, 3,..., 8, 1 όπως
αυτά απεικονίζονται στο προσαρτημένο στην παρούσα
απόφαση τοπογραφικό διάγραμμα σε κλίμακα 1:1500 και
με σύστημα συντεταγμένων ΕΓΣΑ 87 του υπαλλήλου της
υπηρεσίας Κολλύρου Αικατερίνης και σύμφωνα με την
παρ. 4 του άρθρου 44 του ν. 998/1979 για πραγματική
αιτία, ήτοι λόγω έκδοσης της άνω απόφασης κήρυξης ως
αναδασωτέας κατά πλάνη περί τα πράγματα, ως προς το
δασικό χαρακτήρα της προς ανάκληση επιφάνειας.
Η επίδικη έκταση συνορεύει:
Βόρεια: με μη δασικής μορφής έκταση (ΑΑ)
Νότια: με μη δασικής μορφής έκταση (ΑΑ) και δασικής
μορφής (ΑΔ)
Ανατολικά: με μη δασικής μορφής έκταση (ΑΑ)
Δυτικά: Με δρόμο και μη δασικής μορφής έκταση (ΑΑ).
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/02.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/02.05.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 29 Απριλίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΗΤΑΣ ΜΑΖΗΣ

[Source: 20240400283.pdf | Tokens: 6356]